b'\n_START_ARTICLE_\nBPMN\n_START_PARAGRAPH_\nBPMN (ingl Business Process Modelling Notation) on \xc3\xa4riprotsesside modelleerimiskeel ehk graafiline notatsioon spetsifitseerimaks \xc3\xa4riprotsesse ja t\xc3\xb6\xc3\xb6vooge._NEWLINE_BPMNi kui standardit haldab Object Management Group.\n_START_SECTION_\nBPMNi elemendid\n_START_PARAGRAPH_\nT\xc3\xa4nu piiratud hulga graafiliste elementide koosnevad BPMNi mudelid lihtsatest diagrammidest. Keerulisemate olukordade kirjeldamiseks on kategooria p\xc3\xb5his\xc3\xbcmbolile lisatud disainielemente, mis ei muuda oluliselt s\xc3\xbcmboli v\xc3\xa4ljan\xc3\xa4gemist. Elemendid jagunevad nelja p\xc3\xb5hikategooriasse ja nende alamkategooriatesse:\n_START_SECTION_\nVooelemendid (flow objects)\n_START_PARAGRAPH_\nS\xc3\xbcndmused (events), tegevused (activities), l\xc3\xbc\xc3\xbcsid (gateways)\n_START_SECTION_\nL\xc3\xbc\xc3\xbcsid\n_START_PARAGRAPH_\nL\xc3\xbc\xc3\xbcse m\xc3\xa4rgitakse rombina ning neid kasutatakse protsessi hargnevuste ja koonduvuste kirjeldamiseks. Hargnevused v\xc3\xb5ivad olla tingimuslikud v\xc3\xb5i paralleelsed. Voogobjekte saab omavahel siduda \xc3\xbchendavate objektidega.\n_START_SECTION_\n\xc3\x9chenduselemendid (connecting objects)\n_START_PARAGRAPH_\nJ\xc3\xa4rgnevusvoog (sequence flow), s\xc3\xb5numivoog (message flow), seos (association).\n_START_SECTION_\nJ\xc3\xa4rgnevusvoog\n_START_PARAGRAPH_\nJ\xc3\xa4rgnevusvoog m\xc3\xa4rgitakse pideva joonena koos noolega; see t\xc3\xa4histab toimingute sooritamise j\xc3\xa4rjekorda.\n_START_SECTION_\nS\xc3\xb5numvoog\n_START_PARAGRAPH_\nS\xc3\xb5numivoog m\xc3\xa4rgitakse katkeva joonena koos avatud noolega. Teda kasutatakse protsessi osapoolte vaheliste s\xc3\xb5numiedastuse t\xc3\xa4histamiseks. BMPNis paigutatakse erinevad osapooled erinevatesse basseinidesse.\n_START_SECTION_\nSeos\n_START_PARAGRAPH_\nSeos m\xc3\xa4rgitakse punktiirjoonena koos noolega ning kasutatakse vooelementidele info (nt tekstilise v\xc3\xb5i graafilise lisainfo) lisamiseks.\n_START_SECTION_\n"Ujumisrajad" (swimlanes) ja artefaktid (artefacts)\n_START_PARAGRAPH_\nBPMN-is kasutatakse erinevate osapoolte t\xc3\xa4histamiseks basseine ja radasid.\n_START_SECTION_\nBassein (pool)\n_START_PARAGRAPH_\nBasseiniga t\xc3\xa4histatakse protsessi osapooli. Osapooleks v\xc3\xb5ib siinkohal olla kas organisatsioon v\xc3\xb5i konkreetne inimene organisatstioonis._NEWLINE_Rada (Lane)_NEWLINE_Radasid kasutatakse t\xc3\xbc\xc3\xbcpiliselt t\xc3\xa4histamaks \xc3\xbchise nimetajaga erivaid osapooli, nt rollid, ametikohad._NEWLINE_Artefakt on informatiivne ega tohi protsessis osaleda.\n_START_SECTION_\nAndmeobjekt (data object)\n_START_PARAGRAPH_\nAndmeobjekt n\xc3\xa4itab, milliseid andmeid toimingud toodavad v\xc3\xb5i vajavad (kasutavad). Kasutatakse juhtudel, kui andmete liikumine ei ole protseesi j\xc3\xa4rgnevusvoost kergelt loetav v\xc3\xb5i kui on vaja esile t\xc3\xb5sta andmete liikumist.\n_START_SECTION_\nGrupp\n_START_PARAGRAPH_\nGruppi kasutatakse toimingute r\xc3\xbchmitamiseks. Grupi kasutamine ei m\xc3\xb5juta toimingute j\xc3\xa4rjekorda. Gruppi raami \xc3\xbclaosas tuuakse v\xc3\xa4lja grupi kirjeldus.\n_START_SECTION_\nM\xc3\xa4rkus (annotation)\n_START_PARAGRAPH_\nM\xc3\xa4rkusi kasutatakse BPMN mudeli/skeemi lugejale lisainfo, kommentaaride andmiseks, viidatakse sellel punktiirjoonega.'